


בבית משפט השלום 								ת.א. 25/
בראשון לציון

תאריך חתימת המסמך :27.8.25

התובעים:		1. אריאל מרציאנו, ת"ז 236727095
			ע"י אפוטרופוסיה הטבעיים אברהם ורות מרציאנו

			2. אברהם מרציאנו, ת"ז 316081371

			3. רות מרציאנו, ת"ז 316386234	
			כולם מרחוב הגפן 52, מושב צפריה
                                     טלפון:0506547072

ע"י ב"כ עו"ד אריאל פרייברג  (מ"ר 62254) 
		מרח' אבא הלל 7 , רמת גן
		טל' : 03-7412358  ,  פקס: 077-3180983
			דוא"ל: office@freiberg-law.com
      – נ ג ד –

הנתבעות:              1. רות מרציאנו, ת"ז 316386234
  
                   	2. AIG חברה לביטוח בע"מ
			מרחוב הסיבים 25, פתח תקוה
			טל': 03-9272300;דוא"ל: service@aig.co.il


כתב תביעה

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	819 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובעים הגישו למחוז שיפוט זה כתב תביעה נגדך, המצורף בזאת, את מוזמנת להגיש כתב הגנה בתוך 60 ימים מיום שהומצאה לך הזמנה זו.

לתשומת ליבך, אם לא תגישי כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעים הזכות לקבל פסק דין שלא בפניך. 



חלק 2: 

(1) בעלי הדין : 

1. התובעת 3, הייתה בכל הזמנים הרלוונטים לתביעה זו הנהגת ו/או המשתמשת ברכב הנושא מ.ר. 64-185-52 (להלן: "הרכב") אשר ניזוקה בתאונה ובין היתר היטיבה את נזקי גופה של התובעת 1.

2. התובעת 1, ילידת 7.2.2021, הייתה בכל הזמנים הרלבנטיים לתביעה זו הנוסעת ו/או המשתמשת ברכב יחד עם אמה, התובעת 3

3. התובע 2, אבי הקטינה, התובעת 1.

4. הנתבעת 2 הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

[bookmark: OLE_LINK1]רצ"ב תעודת חובה, דו"ח שמאי ותמונות מהתאונה, מסומנים "כנספח 1".

(2) פירוט הסעד המבוקש באופן תמציתי: 

5. התובעות 1, 3 נפגעו בתאונת דרכים כהגדרתה בחוק הפיצויים לנפגעי תאונות דרכים. הנתבעת 2 ביטחה את השימוש ברכב בו אירעה התאונה בביטוח חובה ועל כן עותרים התובעים לפצותם בגין הנזקים שנגרמו להם בתאונה.  

6. התובעת 3, עובדת בעיריית אור יהודה ואשת חינוך לגיל הרך, מתקשה מחמת התאונה ותוצאותיה בביצוע עבודתה ונגרמו לה הפסדי שכר.

7. התובעים, התקשו מחמת מגבלותיהם הנובעות מהתאונה ומחמת הצורך בהשגחה על בתם, התובעת 1, בביצוע עבודתם, נאלצו לצמצם את היקפה, נזקקו להפוגות ממושכות במהלכה ונגרמו להם הפסדי השתכרות.

8. התובעים מוגבלים מאז התאונה בביצוע פעולות יומיומיות שונות ובניהול משק ביתם, נזקקו לעזרת הזולת באופן מוגבר וימשיכו להיזקק לה גם בעתיד. 

9. עקב מגבלותיהם הנובעות מהתאונה נזקקו התובעים לשימוש מוגבר במוניות, ולהסעות מיוחדות, ויזדקקו לכך גם בעתיד. 


(3) תמצית העובדות הנחוצות לביסוסה של עילת התביעה ומתי נולדה: 

10.  בתאריך 11.4.2024, בשעה 11:00 או בסמוך לכך, היה הרכב מעורב בתאונה עם רכב הנושא מ.ר 92-096-84 והתובעות 1, 3 נפגעו בגופן (להלן: "התאונה").

התובעת 1:

11. התובעת 1 פונתה ממקום התאונה למרכז ספרא לרפואת ילדים ב"שיבא"- תל השומר, לאחר בדיקות שוחררה לביתה, תוך שהרופאים מנחים את ההורים לנתינת נוגדי כאבים, מעקב אחר התנהגותה ולהמשך מעקב בקהילה.

12. התובעת סבלה מכאבים, חוסר שקט, בכי מוגבר ותלותיות בהוריה

רצ"ב תעודות רפואיות, מסומנות "כנספח 2" 

13. מאז התאונה ובעטיה, הורי התובעת 1, נזקקו למעקב אחר התנהגותה והתפתחותה, צורך במעקב רפואי ותיזקק לטיפול ומעקב בעתיד.

14. התובעים 2-3 נדרשו להעניק לתובעת 1 סיוע, השגחה ושמירה מעבר למקובל בקרב בני גילה.

15. מחמת התאונה ותוצאותיה, נגרמו לה ולהוריה הוצאות בגין נסיעות מיוחדות ומוניות והיא תזדקק להוצאות אלה גם בעתיד.

התובעת 3:
16. לאחר התאונה טופלה התובעת בבית החולים "שיבא" בתל השומר, כשהיא סובלת מכאבים וחבלות בגב, בשכמות ובצוואר. לאחר קבלת טיפול רפואי ראשוני ושלילת שברים שוחררה התובעת לביתה, תוך המלצה להמשך מעקב רפואי, נטילת משככי כאבים ומנוחה.

17. התובעת אשר המשיכה לסבול מהחמרה בכאבים והגבלה בתנועות הצוואר, כתפים וגב תחתון, טופלה במסגרת קופת החולים והוחלט להפנותה להמשך מעקב רפואי, כולל ייעוץ מומחה אורתופדי, בדיקות דימות, פיזיותרפיה, נטילת משככי כאבים ומנוחה.

18. התובעת נזקקה למעקב אורתופדי, במסגרתו בנו לה רופאיה תוכנית טיפולים, שכללה בין היתר סדרת טיפולי פיזיותרפיה, אולם למרות התמדתה בטיפולים לא חלה הטבה במצבה, היא נותרה עם כאבים והגבלה בתנועות הצוואר והגב תחתון, כאב בעמידה ממושכת ובישיבה של מספר דקות, היא נאלצה להיעדר ממושכות מעבודתה, היא הופנתה להמשך מעקב אורתופדי, לטיפולי פיזיותרפיה נוספים, הידרותרפיה ורפואה משלימה.

19. במסגרת רפואה משלימה טופלה התובעת בכירופרקטיקה וטווינא, אשר הטיב באופן זמני בלבד את הכאב, בעקבות הימשכות הכאבים מעל שנה (!) הופנתה על ידי מומחה לכירורגיה אורתופדית לצילומי דימות נוספים, אשר הדגימו בלט דיסק בגובה 4L-5L  ובקע דיסקלי בגובה 5L-1S.

רצ"ב תעודות רפואיות, מסומנות "כנספח 3" 

20. מאז התאונה סובלת התובעת 3 מכאבים ומהגבלה בתנועות הצוואר והגב, מקשיים בהרמת משאות, מקושי בכיפוף, בישיבה, בעמידה ובהליכה ממושכות והטיפולים בה צפויים להימשך גם בעתיד. 

21. התובעת 3, עובדת בעיריית אור יהודה, בעבודה משרדית ואחה"צ כגננת בצהרון, עבודות הכרוכות מעצם טיבם וטבעם בישיבה ממושכת, כריעה וכיפוף, מתקשה מאז התאונה בביצוע עבודתה, נזקקת להפוגות ממושכות במהלכה ונגרמו לה הפסדי שכר.

22. התובעת 3, מוגבלת מאז התאונה בביצוע פעולות יומיומיות שונות ובניהול משק ביתה וטיפול בילדיה, נזקקת לעזרת הזולת ותמשיך להיזקק לה גם בעתיד. 

23. עקב מגבלותיה הנובעות מהתאונה נזקקת התובעת לשימוש מוגבר במוניות ולהסעות מיוחדות, ותיזקק לכך גם בעתיד. 

(4) פירוט העובדות המקנות סמכות לבית המשפט 

24. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.
חלק 3 
25. להלן פירוט נזקי התובעים:
1. נזק מיוחד:  

התובעת 1:
(1) עזרת הזולת בעבר –	           				              12,000 ₪  
(2)  הוצאות רפואיות ונסיעות לטיפולים בעבר –	           2,000 ₪ 
(3)  הסעות מיוחדות ושימוש מוגבר במוניות בעבר -             3,500 ₪

     

התובעת 3:
(1) הגריעה מכושר ההשתכרות בעבר- 				72,850 ₪ 
(2) עזרת הזולת בעבר –	           		 	    	              10,000 ₪  
(3)  הוצאות רפואיות ונסיעות לטיפולים בעבר –	           9,230 ₪ 
(4)  הסעות מיוחדות ושימוש מוגבר במוניות בעבר -             12,500 ₪

ב. נזק כללי:

כב' בית המשפט מתבקש לפסוק לתובעת 1, 3, פיצוי הולם בגין נזקיהן, בין היתר, בראשי הנזק הבאים:

1. הפסדי השתכרות בעתיד, על-פי מידת מוגבלותה התפקודית של התובעת 3 או, לחילופין, בהתאם לשיעור נכותה הרפואית, לרבות הפסדים בתקופת הפנסיה.

1. עזרת הזולת בעתיד לתובעת.  

1. הוצאות רפואיות ונסיעות לטיפולים בעתיד לתובעת. 

1. שימוש מוגבר במוניות בעתיד לתובעת. 

1. פיצוי בגין נזקיהן הלא ממוניים של התובעת.


26. הנתבעת 2 חייבת לפצות את התובעים בהיותה מבטחת השימוש ברכב במועד התאונה.

27. כל הטענות בכתב תביעה זה נטענות במצטבר או לחילופין, הכל לפי תכנן והקשרן.

28. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת 2.

אשר על כן, מתבקש כב' ביהמ"ש להזמין את הנתבעת 2 לדין, ולחייבה לפצות את התובעים, כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.




                                                                                          ______________
						               אריאל פרייברג, עו"ד
								          ב"כ התובעים    



